документи, посочени в образеца на идентификационен документ за еднокопитни животни, установен в част 1 от приложение II, остават непроменени и че за разделите, в които се предвижда място за няколко вписвания, в идентификационния документ е включен достатъчен брой страници.
 2.Компетентният орган или, когато е приложимо, органът с делегирани правомощия, или развъдните сдружения и организациите и сдруженията, посочени съответно в член 22, параграфи 2 и 3, отговарят за сигурното управление на празните и попълнените идентификационни документи в своите помещения.
 3.Когато е разрешен алтернативен метод за идентификация, компетентният орган или, когато е приложимо, органът с делегирани правомощия, или развъдните сдружения и организациите и сдруженията, посочени съответно в член 22, параграфи 2 и 3, вписват информацията в раздел I, част А, точка 6 или точка 7 и, когато е приложимо, в раздел X от образеца на идентификационен документ за еднокопитни животни, установен в част 1 от приложение II, и въвеждат тази информация в компютърната база данни.
 Член 24
 Дерогация за движение или транспортиране на еднокопитни животни, придружени от временен идентификационен документ
 1.По заявление на оператора на еднокопитното животно компетентният орган или, когато е приложимо, органът с делегирани правомощия издава временен документ, обозначен като такъв, в съответствие с образеца на временен идентификационен документ, установен в приложение IV, който позволява еднокопитните животни да бъдат придвижвани или транспортирани в рамките на същата държава членка за срок, не по-дълъг от 45 дни, докато идентификационният документ се предава на компетентния орган или, когато е приложимо, на органа с делегирани правомощия, с цел актуализиране на идентификационните данни в него.
 2.Временният идентификационен документ, предвиден в параграф 1, се допълва с формуляр в съответствие с раздел II от образеца на идентификационен документ за еднокопитни животни, установен в част 1 от приложение II, за да се въведе информацията в съответствие с член 40.
 3. В съответствие с член 66, параграф 3 от Делегиран регламент (ЕС) 2019/2035 операторите не транспортират еднокопитни животни, придружени от временен документ, както е предвидено в параграф 1, до кланица за клане с цел консумация от човека.
 4.Не може да се изисква временен документ за еднокопитно животно, за което има налични идентификационни данни в цифрови приложения на преносими електронни устройства, и което е отглеждано в държава членка, която е разрешила и въвела използването на цифрови приложения на преносими електронни устройства в съответствие с член 20, параграф 2.
 Член 25
 Издаване на дубликати на идентификационни документи
 1.Дубликат на идентификационен документ се издава, когато:
 а)оригиналът на идентификационния документ е изгубен и идентичността на еднокопитното животно може да бъде установена най-вече чрез кода, предаван от транспондера, или чрез алтернативния метод за проверка на идентичността в съответствие с член 16; или
 б)еднокопитното животно не е било идентифицирано в сроковете, установени в член 21, член 37 или член 43, параграф 2.
 2.В случаите, описани в параграф 1, компетентният орган, отговарящ за административната област, в която обичайно се отглежда еднокопитното животно, или, когато е приложимо, органът с делегирани правомощия, по заявление на оператора:
 а)когато е необходимо, разпорежда поставянето на еднокопитното животно на физическо идентификационно средство или идентификацията на животното чрез разрешен алтернативен метод за проверка